21 évesen tagja volt az 1972-es Európa-bajnokságon győztes válogatottnak, rá két évre pedig világbajnoki címet szerzett az NSZK-ban rendezett 1974-es világbajnokságon. A hollandok elleni döntőben ő szerezte a németek első gólját tizenegyesből. A világbajnokság után a Real Madridhoz szerződött és lemondta a válogatottságot. 1977-ben visszatért a Bundesligába, méghozzá az Eintracht Braunschweig együtteséhez, de egy év után ismét a Bayernhez igazolt.